Kamcsatkai határterület

A Kamcsatkai határterület (oroszul Камчатский край) az Oroszországi Föderáció tagja. Székhelye Petropavlovszk-Kamcsatszkij. 2010-ben népessége 322 079 fő volt. Területe 472 300 km². A Csukcs Autonóm Körzettel és a Magadani területtel határos. Történelem Népesség Területén számos nemzeti kisebbség él. Közülük őshonosak a korjákok, itelmenek és aleutok. Települések A Kamcsatkai határterületen (a 2010. évi népszámláláskor) 3 város, 3 városi jellegű település és 82 falusi település található, mely utóbbiak közül egy lakatlan. A városi jellegű települések száma 1987-ben még 13 volt, a Szovjetunió megszűnése óta azonban sokuk elvesztette e címét és faluvá alakult, Oroszország más területeihez hasonlóan. A 2010. évi népszámlálás adatai szerint 77% a városi (városokban vagy városi jellegű településeken élő) népesség aránya. Három falu népessége éri el a 3000 főt, melyek együttesen a határterület lakosainak 6%-a számára nyújtanak otthont. A településhálózat döntő részét egymástól távol fekvő néhány száz lakosú falvak alkotják. Kamcsatka városai a következők (2010. évi népességükkel): Petropavlovszk-Kamcsatszkij (179 780) Jelizovo (39 569) Viljucsinszk (22 905) Közigazgatás és önkormányzatok Politikai vezetés A határterület kormányzója: Vlagyimir Ivanovics Iljuhin: 2011-től 2020. április 3-ig, ekkor nyugdíjazását kérte. Vlagyimir Viktorovics Szolodov: 2020. április 2. – Putyin elnök rendeletével a kormányzói feladatokat ideiglenesen ellátó megbízott. Kinevezése előtt Jakutföld miniszterelnöke volt. Megbízatása a szeptemberben esedékes kormányzói választásig szól. A Kamcsatkai határterület (a 2010. évi népszámláláskor) közigazgatási szempontból 11 járásra oszlik, ezen kívül a városok közül Petropavlovszk-Kamcsatszkij és Jelizovo határterületi alárendeltségű, Viljucsinszk pedig zárt városként közvetlenül az Oroszországi Föderáció szövetségi szerveinek van alárendelve, így nem tartoznak egyik járáshoz sem. A járások közül négy az egykori Korják autonóm körzet területén létrehozott Korják körzethez tartozik. Az önkormányzatok területi beosztása kis mértékben eltér a közigazgatási felosztástól. A 11 járás mindegyikében járási önkormányzat működik, Petropavlovszk-Kamcsatszkij és Viljucsinszk pedig a járásoktól független városi körzetet alkot, melyek egyszintű önkormányzatok, egyszerre gyakorolják a járási és a községi önkormányzati hatásköröket. Szintén városi körzetet alkot a Korják körzet székhelye, Palana városi jellegű település is, ezért bár Palana közigazgatási tekintetben a Tyigili járáshoz tartozik, e járás önkormányzatának hatásköre nem terjed ki rá. Jelizovo városának helyzete viszont éppen fordított, mivel nem alkot városi körzetet, hanem önkormányzati szempontból a Jelizovói járáshoz tartozik. A többi kilenc járási önkormányzat hatásköre a megfelelő közigazgatási járásra terjed ki. A határterületen található 2 községközi terület is, melyek valamely járásnak a községekhez nem tartozó, ritkán lakott területei. A határterületen tehát 11 járási önkormányzat és 3 városi körzet található, a járásokhoz pedig összesen 5 városi község és 51 falusi község tartozik. A járások és székhelyeik: Aleut járás (Nyikolszkoje) Bisztrajai járás (Esszo) Jelizovói járás (Jelizovo) Milkovói járás (Milkovo) Szobolevói járás (Szobolevo) Uszty-bolserecki járás (Uszty-Bolsereck) Uszty-kamcsatszki járás (Uszty-Kamcsatszk) A Korják körzet területén található járások (székhelyükkel): Karagai járás (Osszora) Oljutor járás (Tyilicsiki) Penzsinai járás (Kamenszkoje) Tyigili járás (Tyigil) Jegyzetek Források A 2010. évi összoroszországi népszámlálás eredményei. Archiválva 2016. március 25-i dátummal a Wayback Machine-ben